
PONEDJELJAK, 20 SIJEČANJ 2014 10:02 JSE=) 
Apsolutno nikoga više, poslije najnovijeg razvoja događaja oko izvršavanja europskog uhidbenog 
naloga, nije moguće uvjeriti kako je pravosuđe u nas neovisno od izvršne vlasti. Nisu, valjda, bez 
razloga protiv pritisaka na sudove prosvjedovali predsjednik Vrhovnog suda Branko Hrvatin i 
sudac Županijskog suda Ivan Turudić. 





Nakon što je Županijski sud u Zagrebu odlučio udovoljiti njemačkom uhidbenom nalogu za 
izručenje Josipa Perkovića, osumnjičenog za ubojstvo Stjepana Đurekovića, intervenirao je 
“visoki Vladin izvor", u čemu su svi prepoznali samog premijera, koji je tu odluku nazvao 
državnim udarim vodenim pištoljem. Htio je odmah kazati: neće vam to proći. Onda je Županijski 
sud u Velikoj Gorici u istovjetnom predmetu, samo u odnosu na Zdravka Mustača, postupio 
suprotno, odbivši nalog i pozivajući se na zastaru. 


| kruna svega, na prvu odluku, osim branitelja, žalilo se i Državno odvjetništvo, koje formalno 
zastupa njemačko tužiteljstvo, a na drugu se odluku nije žalilo i ona je postala pravomoćnom. 
Da se žalilo na drugu, a ne na prvu odluku Vrhovni bi sud bio u poziciji donijeti jedinstvenu 
odluku. Ovako se našao u nemogućoj situaciji. Odluči li izručiti Perkovića legitimirat će 
nejednakost ljudi pred zakonom, odbije li ga izručiti prekršit će vlastitu pravnu praksu 


Pakleni kvartet 


Pod cijenu velike kompromitacije ugleda zemlje učinjeno je baš sve da se onemogući jedno 
suđenje i da se zaštiti jedan sustav s kojim je sadašnja vlast u visokoj mjeri identificirana. Nije 
samo u pitaju ubijeni Stjepan Đureković, već sedamdesetak emigranata koje više nitko niti ne 
spominje. Dobro tempirana serija razgovora i tekstova trebala je uvjeriti javnost kako je Udba 
gotovo izmislila Franju Tuđmana i stvorila Hrvatsku. 


Odvjetnik Anto Nobilo zdvaja: pa zar bi Njemačka ili SAD izručivali svoje obavještajce. Ta 
analogija, međutim, ne stoji. Perković i Mustač nisu optuženi za djela koja su navodno počinili 
kao pripadnici obavještajnih službi ove, već jedne druge države. Ali zato nismo kolebali izručiti 
upravo najzaslužnije za obranu zemlje od te druge države. Cijela strategija i taktika, izgleda, 
pripremljena je u trokutu Milanović- Nobilo-Bajić. 


U igru je na koncu ubačen Vinko Sindičić. Kakav pakleni kvartet! Svojom izjavom kako je u 
Njemačkoj lagao pod pritiskom njemačkog tužiteljstva, tereteći na sudu Pratesa i Perkovića za 
ubojstvo Đurekovića. Očigledan je rukopis te izjave, koji bi trebao poslužiti kao argument za 

Nobilovu tezu kako Perkoviću i Mustaču u Njemačkoj nije zajamčeno pošteno suđenje. A jednog 
notornog Udbinog egzekutora ima se, dakako, čime ucijeniti. 


I poslije svega, na žalost, moramo se zapitati bi li procesi protiv Sanadera i Vidoševića, bez obzira 
na njihov kriminal, bili pokrenuti da nije bilo političkih motiva? 


I ono najvažnije pitanje: što je ostalo od Hrvatske kao pravne države u kojoj je slijepa politička volja 
iznad zakona. Ista ta volja pokazala je nevjerojatnu nervozu i agresivnost u odnosu na odluke 
Ustavnog suda koje joj se nisu svidjele. 


Ima još jedan zanimljiv, skoro prešućen slučaj Marka Franciškovića o kojemu je u nekoliko brojeva 
Hrvatskog tjednika pisao Vjekoslav Magaš. Ovaj drugi slučaj bitno je različit od Perković-Mustačeva 
slučaja po težini, po odjecima u javnosti i po tome što je vlast u suprotnim ulogama. U prvom slučaju 
ona se javlja kao zaštitnik progonjenih, a u drugom kao progonitelj. A zajedničko im je političko nasilje 
nad pravom. 


Uporaba psihijatrije 


Franciškovića je policija u njegovu stanu uhitila nakon dopisivanja putem facebooka s ministrom 
policije Rankom Ostojićem, u kojemu dopisivanju ni jedna strana nije štedjela onu drugu, u kojoj su 
obje strane bile podjednako prizemne i vulgarne. Nakon toga je bivši zaposlenik MUP-a, branitelj, 
nekažnjavani građanin, pisac knjige “Hrvatska knjiga postanka" i otac troje djece odveden na 
psihijatrijsko vještačenja i pred suca Općinskog suda. 


Vještakinja Anica Biško i sudac Marko Benčić ustanovili su kako je Marko Francišković učinio 
protupravno djelo u stanju neuračunljivosti, kako pati od bolesnih zabluda i paranoidne shizofrenija, 
kako je opasan jer predlaže smrtnu kaznu za veleizdaju. 


On je ideolog koji se trudi da građani kroz demokratski proces prihvate njegove vizije, još citira Sveto 
pismo i protivi se EU. Nije normalan, ali oponaša normalnost!? 


S takvom dijagnozom upućen je ravno u Vrapče na prisilno liječenja gdje se nalazi još od kolovoza 
prošle godine. Praktički nalazi se u zatvoru s torturama kakvima se podvrgavaju luđaci. Pravi let 
iznad kukavičjeg gnijezda. 


Specifičnost je ovoga slučaja i u tome da je psihijatrija zloupotrebljena tako da je čovjek kažnjen bez 
kazne i zatvoren bez zatvora. Još jedna metoda izvučena iz arsenala totalitarnih režima. | još jedna 
osobitost. U obranu ljudskih prava ovaj put nije stala ni jedna od brojnih udruga koje su tobože radi 
toga osnovane i ni jedan središnji medij. Ideologizirane civilne udruge i ideologizirani mediji uvijek će 
bučno reagirati samo onda kad je u pitanju netko njima ideološko blizak, netko iz njihova kruga, a one 
druge, koji nam nisu po ćudi, neka vrag nosi. 


Josip Jović / Slobodna Dalmacija 

Sinoć sam ponovo pozvao u emisiji Radio Marija, posebice HBK kao i ostale poput, U ime obitelji 
i brojne braniteljske udruge u Apel za slobodu Marka franciškovića i ine, od 13. rujna prošle 
godine, te sam jutros opet osobno molio Pastoralni institut na Kaptolu za dvoranu i dobio sam 
uvijek isti odgovor NE ! ne krivim ljude u sustavu bilo svjetnom ili Crkvenom jer se boje za 
egzistenciju, ali nad. Bozanića itekako i one oko njega pa im poručujem da više nikada u svojim 
propovijedima ne spminju ljubav prema bližnjemu a kamoli prema protivnicima ili čak neprijateljima 
jer oni u sebi neamju ni ljubavi a ni dostojanstva kako je to Gotovac zborio generalima JNA. Isto 
im poručujem da im Crkvena imovina nije kako bi rekli u Dalmaciji čaćina već svih vjernika 
katolika jer smo je svi zajedno izgradili. Ti moćnici brane svoju piramidu vlasti isto kao i oni u 
svjetovnoj pa ima li uopće među njima razlike ?! Ima, jer ovi najmoćniji u Crkvi su još gori jer 
nastupaju i govore u ime Krista a postpaju posve suprotno. Ajme si ga njima kad dođu pred lice 
Božje ! ! ! Zaključak : Najveći neprijatelji Crkve su u samoj Crkvi i ukazivanje na to nije protiv 
Crkve već protiv izrazitih negativnosti u Crklvi a to je dužnost svakog kršćanina ili preciznije 
katolika. 

